OpenLLM-France/wikimedia huggingface dataset:
# Berlin (Pennsilvània)

Berlin és una població dels Estats Units a l'estat de Pennsilvània. Segons el cens del 2000 tenia 2.192 habitants.

## Demografia

Segons el cens del 2000, Berlin tenia 2.192 habitants, 881 habitatges, i 577 famílies. La densitat de població era de 930 habitants per quilòmetre quadrat.
Dels 881 habitatges en un 29,4% hi vivien nens de menys de 18 anys, en un 53,8% hi vivien parelles casades, en un 8,7% dones solteres, i en un 34,4% no eren unitats familiars. En el 30,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,1% tenia menys de 18 anys, un 6,7% entre 18 i 24, un 26,6% entre 25 i 44, un 21,6% de 45 a 60 i un 23% 65 anys o més.
L'edat mediana era de 41 anys. Per cada 100 dones de 18 o més anys hi havia 77,3 homes.
La renda mediana per habitatge era de 29.219 $ i la renda mediana per família de 35.714 $. Els homes tenien una renda mediana de 27.763 $ mentre que les dones 20.156 $. La renda per capita de la població era de 15.614 $. Entorn del 5,9% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Berlin». American Fact Finder. Oficina del Cens dels Estats Units, 12-01-2010.
# Thierry Tusseau

Thierry Tusseau (19 de gener de 1958) és un exfutbolista francès.

## Selecció de França

Va formar part de l'equip francès a la Copa del Món de 1986.

## Referències

* ↑ «Thierrytusseau.fr». Arxivat de l'original el 2016-05-16. [Consulta: 8 febrer 2018].
* ↑ (francès) French Football Federation Profile Arxivat 2018-02-09 a Wayback Machine.
# Bloc d'habitatges Pérez Xifra

El Bloc d'habitatges Pérez Xifra és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici residencial plurifamiliar formant xamfrà amb una forma lleugerament còncava, que dona las carrers Gran Via de Jaume I i C/ de Joan Maragall. El basament comprèn la planta baixa i l'entresòl, amb un porxo públic format per arcades en la part de Gran Via de Jaume I. Les finestres del primer pis tenen un petit balcó amb barana de ferro. L'edifici té un remat superior separat per una cornisa que recorre tot el perímetre de la façana.

## Història

L'edifici va ser construït entre els anys 1940 i 1950 per la immobiliària Girona.

## Referències

* 1 2 «Bloc d'habitatges Pérez Xifra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Bloc d'Oposició Popular Natàlia Vitrenko

El Bloc d'Oposició Popular Natàlia Vitrenko (ucraïnès Блок Наталії Вітренко «Народна опозиція» Blok Natalii Vitrenko Narodna Opoziciya) fou una coalició política ucraïnesa que es presentà a les eleccions al Parlament d'Ucraïna de 2006, formada per:
* Partit Socialista Progressista d'Ucraïna (Прогресивна соціалістична партія України)
* Partit Unió Russo-Ucraïnesa (Партія "Русько-Український Союз (Русь)")
En el seu programa reclamava que el rus fos la segona llengua oficial d'Ucraïna, s'oposen a l'entrada d'Ucraïna a l'OTAN i reclamen reforçar els lligams entre Ucraïna, Rússia i Belarús.
A les eleccions va rebre 742.704 vots (el 2,93%), però com no va arribar al llindar del 3%, no va obtenir representació parlamentària. No obstant això, el bloc va superar el llindar del 3% en algunes regions, i va rebre representació en molts governs locals. En particular, tenen representants a tots els consells regionals del Sud i l'Est d'Ucraïna, a Rada Suprema de la República Autònoma de Crimea, a Sebastòpol, i a la província de Sumi.
# Thadeuïta

La thadeuïta és un mineral de la classe dels fosfats. Rep el seu nom del professor Décio Thadeu (1919-1995), professor de geologia del Instituto Superior Técnico de Lisboa (Portugal).

## Característiques

La thadeuïta és un fosfat de fórmula química Ca(Mg,Fe$^{2+}$)₃(PO₄)₂(OH,F)₂. Va ser aprovada com a espècie vàlida per l'Associació Mineralògica Internacional l'any 1978. Cristal·litza en el sistema ortoròmbic. Es troba de manera escindible massiva, d'aproximadament 1 cm, i també granular. La seva duresa a l'escala de Mohs es troba entre 3,5 i 4. És un mineral extremadament rar; la major part de les mostres són de fet trifilita o altres fosfats visualment similars.
Segons la classificació de Nickel-Strunz, la thadeuïta pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a Panasqueira, a Covilhã (Districte de Castelo Branco, Portugal). També ha estat descrita a la mina Barroca Grande, a São Francisco de Assis (Portugal). Sol trobar-se associada a altres minerals com: fluorapatita, wolfeïta, topazi, moscovita, esfalerita, quars, calcopirita, pirrotina, siderita, arsenopirita, clorita, vivianita, althausita i panasqueiraïta.

## Referències

* ↑ «Thadeuite» (en anglès). Mindat. [Consulta: 7 setembre 2016].
* 1 2 «Thadeuite» (en anglès). Handbook of Mineralogy. [Consulta: 7 setembre 2016].
# Thaida

Thaida és un gènere de la família dels austroquílids (Austrochilidae). Fou descrita per primera vegada l'any 1880 per Karsch. Els individus d'aquest gènere viuen a Xile i Argentina

## Taxonomia

Mentre de 2017, conté 2 espècies:
* Thaida chepu, Platnick, 1987
* Thaida peculiaris, Karsch, 1880 (espècie tipus)

## Referències

* ↑ Karsch, 1880 : Arachnologische Blätter (Decas I). Zeitschrift für die gesammten Naturwissenschaften, vol.53, p.373-409.
* 1 2 «Austrochilidae». Natural History Museum Bern. [Consulta: 16 març 2017].

## Enllaços externs

* (anglès) World Spider Catalog: Thaida Karsch, 1880 en la família Austrochilidae +base de dades
# Ruesga

Ruesga és un municipi de la Comunitat Autònoma de Cantàbria. Està situat en una vall travessada pel riu Asón i limita amb els municipis de Solórzano i Voto, al nord; Soba, al sud; Rasines i Ramales de la Victoria, a l'est; i Arredondo, Riotuerto i Entrambasaguas a l'oest.

## Localitats

* Calseca.
* Matienzo.
* Mentera Barruelo.
* Ogarrio.
* Riva (Capital).
* Valle.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 |
| 2.829 | 3.102 | 2.723 | 2.920 | 2.700 | 2.671 | 3.249 | 2.026 | 1.420 | 1.400 | 1.224 | 1.127 |
Font: INE

## Enllaços externs

* (anglès) Pàgina sobre les coves de Matienzo Arxivat 2008-02-13 a Wayback Machine.
# Noli (desambiguació)

«Noli» té aquests significats:
* Noli o nòlit, preu acordat pel lloguer total o parcial d'un vaixell
* Noli, municipi italià de la Província de Savona
* Noli, imperatiu del verb llatí nolle com en la locució Noli me tangere
* António de Noli (1415-1497), noble i explorador italià
# Dubóvenka

Dubóvenka - Дубовенька (rus) - és un poble (un khútor) de l'óblast de Bélgorod, a Rússia. El 2010 tenia 14 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Observatori Konkoly

L'observatori Konkoly és propietat de l'Acadèmia de Ciències d'Hongria, institució que també opera les seves instal·lacions. Es troba en Svábhegyi Budapest, Hongria. Va ser fundat en 1871 per Miklos Konkoly-Thege com el seu observatori privat.
El telescopi principal de l'observatori des de 1975 és un reflector de 102 cm de diàmetre. Fins a aquest any, havia estat el reflector de 60 cm.
Des de les seves instal·lacions, l'astrònom György Kulin (1905-1989) va descobrir 21 asteroides entre 1936 i 1941. Una altra figura destacada que va treballar en Konkoly va ser László Detre (1906-1974), astrònom especialista en estels variables i director de l'observatori durant molts anys.
Té el codi 561 de la Unió Astronòmica Internacional.

## Referències

* ↑ «Konkoly-alapítványú Budapest-Svábhegyi Magyar Királyi Asztrofizikai Obszervatórium csillagászati értekezései». WorldCat. [Consulta: 23 desembre 2016].
# Thomas Allen

Thomas Allen CBE (Seaham Harbour, Durham, Regne Unit, 10 de setembre de 1944) és un baríton britànic.
Després d'estudiar al Royal College of Music de Londres, debutà en un modest paper a La traviata de la Wales National Opera 1969, però aviat es distingí en rols més destacats, sobretot mozartians, com el del comte d'Almaviva de Le nozze di Figaro, el Guglielmo a Così fan tutte i el de Papageno de La flauta màgica.

## El Liceu

El 1971, debutà en el Covent Garden de Londres en el paper de Donald de Billy Budd, de Benjamin Britten, paper que també cantà en el seu debut en el Liceu de Barcelona (1975), i des de llavors ha estat una figura prominent del món operístic britànic i internacional. Aquest mateix any debutà com a solista en el Festival de Glyndebourne (abans hi havia cantat en el cor) i el 1981 va fer el debut en el Metropolitan de Nova York cantant el paper de Papageno.
El 1983, es presentà en l'Òpera de Viena en un nou rol: el de Ford a Falstaff, de Giuseppe Verdi, Malgrat això, la seva carrera s'ha valorat especialment per les seves interpretacions mozartianes, que constitueixen una part molt important de les seves nombroses gravacions discogràfiques.
La temporada 1990-1991 canta Don Giovanni al Liceu. El 1998 feu un recital al Palau de la Música de Barcelona dins del cicle Lied al Palau.

## Vida personal

Sir Thomas Allen actualment resideix a Londres amb la seva esposa, Jeannie i el seu únic fill, Stephen.

## Honors

* Bayerischer Kammersänger, premi per la Bavarian State Opera.
* Membre Honorari de la Royal Academy of Music.
* Professor del Príncep Consort en el Royal College of Music.
* Membre Visitador del Professorat d'Estudis a l'Oxford University.
* Company Honorari del Jesus College, d'Oxford
* Company del Royal College of Music
* Company de l'University of Sunderland
* Masters de grau per l'University of Newcastle upon Tyne
* Doctor en Musica per la Durham University i la University of Birmingham
* En el 1989 nou any d'honors li fou concedida l'Ordre de l'Imperi Britànic
* En el 1999 Honors Reials d'aniversari per la seva feina en el Knight Bachelor
Va ser inclòs en els crèdits dels films The Real Don Giovanni i Mrs Henderson Presents.

## Discografia seleccionada

* Duruflé: Rèquiem, Murray; English Chamber Orchestra, dirigida per Best
* Gluck: Iphigénie en Tauride, Montague, Aler, Massis; Orchestre de l'Opéra de Lyon, dirigida per Elliot Gardiner
* Massenet: Werther, Carreras, von Stade; Royal Opera House Orchestra, dirigida per sir Colin Davis
* Mozart: Don Giovanni, Vaness, Ewing, Lewis, van Allan, Rawnsley; Philarmonic Orchetra, dirigida per Bernard Haitink
* Mozart: Le nozze di Figaro, Te Kanawa, Popp, Ramey; von Stade, Moll; London Philarmonic Orchestra, dirigida per sir Georg Solti
* Spontini: La Vestale, Ricciarelli, Baltsa, Carreras, Raimondi, Burchuladze; Berliner Philharmoniker, dirigida per Herbert von Karajan
* Tippett: King Priam, Tear, Bailey, Palmer; London Sinfonieta, dirigida per Atherton

## Referències

* ↑ http://hemeroteca.lavanguardia.es/preview/1998/05/04/pagina-10/33460261/pdf.html
* ↑ http://hemeroteca.lavanguardia.es/preview/1998/05/04/pagina-41/33808537/pdf.html
# Thomas Allofs

Thomas Allofs (nascut el 17 de novembre de 1959) és un futbolista alemany retirat que va jugar com a davanter.
# Bodianus prognathus

Bodianus prognathus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 17,9 cm de longitud total.

## Distribució geogràfica

Es troba a l'est del Pacífic central.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bodianus rubrisos

Bodianus rubrisos és una espècie de peix de la família dels làbrids i de l'ordre dels cipriniformes que es troba des del Japó fins a Indonèsia.

## Referències

* ↑ AQUATAB.NET
* ↑ FishBase (anglès)

## Bibliografia

* Gomon, F.M. 2006. A revision of the labrid fish genus Bodianus with descriptions of eight new species. Records of the Australian Museum, Supplement, 30: 1-133.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Thule (poble)

Els thule són els antecessors dels inuits del Canadà. Arribaren per Alaska cap a l'any 500 i a Nunavut, Canadà cap a l'any 1000. Un grup d'entre ells poblà Groenlàndia cap al segle xiii. El nom thule prové de Thule (actual Qaanaaq), lloc del nord-oest de Groenlàndia, on es trobaren les primeres restes arqueològiques d'aquesta ètnia. S'alimentaven d'animals marins i terrestres. Reemplaçaren la gent de la cultura Dorset, els darrers dels quals moriren l'any 1902, essent el seu darrer assentament l'illa Southampton. Els assentaments thule d'hivern tenien d'una a quatre cases però els més gran tenien una dotzena de cases i fins a 50 residents. Les cases estaven fetes d'os de balena, també tenien tendes transportables.

## Referències

* ↑ «Thule Culture» (en anglès). The Canadian Encyclopedia. [Consulta: 19 febrer 2019].
* ↑ Fagan, Brian M. Ancient North America: The Archaeology of a Continent (en anglès). Thames and Hudson, 1991. ISBN 978-0-500-27606-8.
* ↑ McGhee, Robert. Ancient People of the Arctic (en anglès). UBC Press, 1996. ISBN 978-0-7748-0553-7.
# Thujopsis dolabrata

Thujopsis dolabrata és una espècie de conífera de la família de les cupressàcies endèmica del Japó. És l'única espècie del gènere Thujopsis. Al Japó rep el nom d'asunaro (あすなろ) i en català se la coneix com a tuia falsa ja que és molt semblant a les espècies del gènere Thuja amb les què està estretament emparentada. En difereix per tenir les fulles i les pinyes més gruixudes.
Thujopsis dolabrata fa fins a 40 m d'alt amb l'escorça de color marró vermellenc que es pela en bandes verticals.
Hi ha dues varietats:
* Thujopsis dolabrata var. dolabrata. Centre i sud del Japó.
* Thujopsis dolabrata var. hondai. Nord del Japó.

## Usos

És un arbre ornamental al Japó, on es planta al voltant dels temples i en els jardins. També es planta a Europa i Amèrica del Nord en zones plujoses o en jardins regats, ja que no tolera la secada. Ha guanyat el premi del Mèrit en Jardineria de la Royal Horticultural Society.
La seva fusta és molt preuada, ja que és duradora i perfumada amb una aroma similar a la de la Thuja plicata.
* Thujopsis dolabrata; amb pinyes madures
* Thujopsis dolabrata,fulles

## Referències

* ↑ Johnson, Owen. Árboles : guía de campo. Barcelona: Omega, 2006. ISBN 97884-282-1400-1.
* ↑ «Thujopsis dolabrata AGM». Royal Horticultural Society. [Consulta: 14 juliol 2012].
* Conifer Specialist Group (1998). Thujopsis dolabrata. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Dictionary.goo.ne.jp - あすなろ
# Blassac

Blassac és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 146 habitants.

## Demografia
### Població

El 2007 la població de fet de Blassac era de 146 persones. Hi havia 60 famílies de les quals 22 eren unipersonals (13 homes vivint sols i 9 dones vivint soles), 21 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 122 habitatges, 62 eren l'habitatge principal de la família, 45 eren segones residències i 16 estaven desocupats. 120 eren cases i 1 era un apartament. Dels 62 habitatges principals, 54 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 1 tenia una cambra, 3 en tenien dues, 15 en tenien tres, 20 en tenien quatre i 22 en tenien cinc o més. 40 habitatges disposaven pel capbaix d'una plaça de pàrquing. A 24 habitatges hi havia un automòbil i a 28 n'hi havia dos o més.

## Economia

El 2007 la població en edat de treballar era de 87 persones, 62 eren actives i 25 eren inactives. De les 62 persones actives 57 estaven ocupades (33 homes i 24 dones) i 5 estaven aturades (2 homes i 3 dones). De les 25 persones inactives 9 estaven jubilades, 3 estaven estudiant i 13 estaven classificades com a «altres inactius».

### Ingressos

El 2009 a Blassac hi havia 62 unitats fiscals que integraven 156 persones, la mediana anual d'ingressos fiscals per persona era de 14.517 €.

### Activitats econòmiques

Dels 6 establiments que hi havia el 2007, 3 eren d'empreses de construcció, 1 d'una empresa de comerç i reparació d'automòbils i 2 d'empreses classificades com a «altres activitats de serveis».
Dels 4 establiments de servei als particulars que hi havia el 2009, 1 era un paleta, 1 fusteria, 1 electricista i 1 perruqueria.
L'any 2000 a Blassac hi havia 9 explotacions agrícoles que ocupaven un total de 396 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Blassac a l'INSEE.
* Évolution et structure de la population Fitxa amb el detall de dades de Blassac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Torre del Pilón

La Torre del Pilón és una torre ubicada al municipi de Matet, a la comarca de l'Alt Palància, País Valencià.
Situada sobre el Turó de Matet, és una torre d'origen islàmic, datada del segle xi, i que tenia una finalitat defensiva i de guaita. Té forma cilíndrica, amb sis metres de diàmetre i tretze d'alçada. Està feta amb maçoneria.
La porta d'entrada està a dos metres del terra. No hi queden restes dels pisos intermitjans i de la coberta original, atès que probablement eren de fusta, sense parets interiors. No hi devia tindre armaris o fornícules; per contra, hi existeixen troneres. Resten els murs del perímetre, tot i que la part superior es troba més deteriorada. Està part, a més a més, està rematada amb un mur defensiu, al lateral.

## Enllaços externs

* Fitxa de la Direcció General de Patrimoni Artístic de la Generalitat valenciana
* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2582.
# Bjarebyita

La bjarebyita és un mineral de la classe dels fosfats, que pertany i dona nom al grup de la bjarebyita. Rep el nom en honor d'Alfred Gunnar Bjareby (11 de febrer de 1899, Forslovsholm, Suècia - juny de 1967, Boston, Massachusetts, juny de 1967), artista suec i destacat col·leccionista de minerals.

## Característiques

La bjarebyita és un fosfat de fórmula química (Ba,Sr)(Mn$^{2+}$,Fe$^{2+}$,Mg)₂Al₂(PO₄)₃(OH)₃. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la bjarebyita pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a la mina Palermo No. 1, a la localitat de Groton, al comtat de Grafton (Nou Hampshire, Estats Units). També ha estat descrita a Àustria, el Canadà, Suècia i Ruanda.

## Referències

* ↑ «Bjarebyite» (en anglès). Mindat. [Consulta: 5 abril 2019].
# Thomas Smith

Thomas Smith és el nom dels següents personatges:
* Thomas Smith (Derby) (? - 1767), pintor de paisatges i pare de John Raphael Smith de Derby
* Thomas Smith, conegut com a Tommie Smith, guanyador de la cursa dels 200 metres llisos als Jocs Olímpics d'estiu 1968
* Thomas Cavalier-Smith (1942), professor de biologia evolutiva
# Thomas Seltz

Thomas Seltz (Artolsheim 21 de desembre de 1872 – Vittefleur, Sena Marítim 17 de juliol de 1959) fou un polític alsacià. Estudià ciències econòmiques i treballà com a periodista al diari Elsaesser des del 1906, alhor que esdevingué un dels principals líders catòlics d'Estrasburg. Després de la Primera Guerra Mundial entrà a la Comissió Municipal d'Estrasburg i participà en la fundació de la Unió Popular Republicana. El 1919 fou candidat a l'Assemblea Nacional Francesa pel Bloc National, i quan fou escollit es va adscriure al grup de l'Entesa Republicana Democràtica, afiliada a la conservadora Federació Republicana. Fou sistemàticament reelegit fins al 1940, i el 1936 fou membre dels Independents d'Acció Popular i conseller general del cantó d'Erstein.
Autonomista moderat, el 10 de juliol de 1940 no va poder prendre part en la votació de cessió de plens poders a Philippe Pétain. Després de la Segona Guerra Mundial no va tenir protagonisme polític

## Fonts

* Jean Jolly (dir.), Dictionnaire des parlementaires français, notices biographiques sur les ministres, sénateurs et députés français de 1889 à 1940, Paris, PUF, 1960.